LT Europos Sąjungos oficialusis leidinys L 115/2

KOMISIJOS ĮGYVENDINIMO REGLAMENTAS (ES) 2016/662

2016 m. balandžio 1 d.

dėl 2017, 2018 ir 2019 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų liekanų koncentracija augaliniuose ir gyvūniniuose maisto produktuose bei ant jų, ir pesticidų liekanų poveikiui vartotojams įvertinti

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 29 straipsnio 2 dalį,

kadangi:

(1) Komisijos reglamentu (EB) Nr. 1213/2008 (2) nustatyta pirmoji suderinta daugiametė 2009, 2010 ir 2011 m. Bendrijos kontrolės programa. Programa tęsiama pagal vėlesnius Komisijos reglamentus. Paskutinis reglamentas – Komisijos įgyvendinimo reglamentas (ES) 2015/595 (3);

(2) Sąjungoje trisdešimt–keturiasdešimt maisto produktų yra pagrindinės mitybos sudedamosios dalys. Kadangi pesticidų naudojimas per trejus metus labai pasikeičia, pesticidų tuose maisto produktuose stebėsenos ciklo trukmė turėtų būti treji metai, kad būtų galima įvertinti jų poveikį vartotojams ir Sąjungos teisės aktų taikymą;

(3) Europos maisto saugos tarnyba (toliau – Tarnyba) pateikė mokslinę ataskaitą dėl pesticidų stebėsenos programos projekto vertinimo. Tarnyba padarė išvadą, kad didžiausios leidžiamosios koncentracijos (toliau – DLK) normos viršijimą 1 % būtų galima nustatyti su 0,75 % paklaida, atrinkus 683 mėginio vienetus iš ne mažiau kaip 32 skirtingų maisto produktų (4). Šių mėginių surinkimo prievolė turėtų būti proporcingai padalyta valstybėms narėms pagal gyventojų skaičių; per vienerius metus turėtų būti paimta mažiausiai 12 kiekvieno produkto mėginių;

(4) siekiant užtikrinti, kad į kontrolės programą būtų įtraukta tipinė naudojamų pesticidų imtis, buvo atsižvelgta į Sąjungos ankstesnių oficialiosios kontrolės programų analizės rezultatus;

(5) analizės kokybės kontrolės ir pesticidų liekanų maiste ir pašaruose tyrimų patvirtinimo tvarkos aprašas paskelbtas Komisijos interneto svetainėje (5);

(6) jei pesticidų liekanų apibrėžtis apima kitas veikliąsias medžiagas, metabolitus, skilimo arba reakcijos produktus, apie tuos junginius turėtų būti pranešta atskirai, jeigu jie vertinami atskirai;

(7) valstybės narės, Komisija ir Europos maisto saugos tarnyba sutarė dėl įgyvendinamųjų priemonių, susijusių su valstybių narių informacijos teikimu, pavyzdžiui standartinio mėginių aprašo (SMA) (6) (7) kuriuo valstybės narės naudosis teikdamos pesticidų liekanų tyrimų rezultatus;

(8) imant mėginius turėtų būti taikoma Komisijos direktyva 2002/63/EB (8), kurioje pateikti Maisto kodekso komisijos rekomenduojami mėginių ėmimo metodai ir darbo tvarka;

(9) būtina įvertinti, ar neviršijama didžiausia leidžiamoji koncentracija kūdikiams ir mažiems vaikams skirtuose maisto produktuose, nustatyta Komisijos direktyvos 2006/141/EB (9) 10 straipsnyje ir Komisijos direktyvos 2006/125/EB (10) 7 straipsnyje, atsižvelgiant tik į Reglamente (EB) Nr. 396/2005 nurodytas liekanų apibrėžtis;

(10) dėl vienos medžiagos liekanų nustatymo metodų: valstybės narės gali įvykdyti savo tyrimų atlikimo prievoles pasitelkdamos oficialiąsias laboratorijas, kurios jau turi reikiamus įteisintus metodus;

(11) valstybės narės kasmet iki rugpjūčio 31 d. turėtų pateikti informaciją apie ankstesnius kalendorinius metus;

(12) kad būtų išvengta painiavos dėl nuoseklių daugiamečių programų sutapimų ir siekiant teisinio tikrumo Įgyvendinimo reglamentas (ES) 2015/595 turėtų būti panaikintas. Tačiau jis turėtų būti toliau taikomas 2016 m. tirtiems mėginiams;

(13) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Valstybės narės 2017, 2018 ir 2019 m. ima pesticidų ir produktų derinių, nurodytų I priede, mėginius ir atlieka jų tyrimus.

Kiekvieno produkto, įskaitant kūdikiams ir mažiems vaikams skirtus maisto produktus ir ekologinio ūkio produktus, mėginių skaičius nurodytas II priede.

2 straipsnis

1. Partija, iš kurios turi būti imami mėginiai, parenkama atsitiktinės atrankos būdu.

Mėginių ėmimo tvarka, įskaitant vienetų skaičių, atitinka Direktyvos 2002/63/EB reikalavimus.

2. Visi mėginiai, įskaitant kūdikiams ir mažiems vaikams skirtus maisto produktų mėginius, tiriami dėl I priede nurodytų pesticidų pagal Reglamente (EB) Nr. 396/2005 nurodytas liekanų apibrėžtis.

3. Kūdikiams ir mažiems vaikams skirtų maisto produktų atveju vertinami gatavų produktų arba produktų, regeneruotų laikantis gamintojų nurodymų, mėginiai, atsižvelgiant į direktyvose 2006/125/EB ir 2006/141/EB nustatytą DLK. Jei tokie maisto produktai gali būti vartojami tiek gatavi, tiek regeneruoti, pranešama tik apie neregeneruoto gatavo produkto rezultatus.

3 straipsnis

2017, 2018 ir 2019 m. tirtų mėginių tyrimų rezultatus valstybės narės pateikia atitinkamai iki 2018, 2019 ir 2020 m. rugpjūčio 31 d. Šie rezultatai pateikiami pagal standartinį mėginių aprašą (SMA).

Jei pesticidų liekanų apibrėžtis apima daugiau nei vieną junginį (veikliąją medžiagą, metabolitą ir (arba) skilimo ar reakcijos produktą), valstybės narės praneša apie tyrimų rezultatus pagal išsamią liekanų apibrėžtį. Be to, visų analičių, kurios yra liekanų apibrėžties dalis, tyrimų rezultatai pateikiami atskirai, jeigu jie vertinami atskirai.

4 straipsnis

Įgyvendinimo reglamentas (ES) 2015/595 panaikinamas.

Tačiau jis toliau taikomas 2016 m. tirtiems mėginiams.

5 straipsnis

Šis reglamentas įsigalioja 2017 m. sausio 1 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. balandžio 1 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) 2008 m. gruodžio 5 d. Komisijos reglamentas (EB) Nr. 1213/2008 dėl 2009 m., 2010 m. ir 2011 m. suderintos daugiametės Bendrijos kontrolės programos, kuria siekiama užtikrinti, kad būtų neviršijama didžiausia leidžiamoji pesticidų liekanų koncentracija augaliniuose ir gyvūniniuose produktuose bei ant jų, ir siekiama įvertinti jų poveikį vartotojams (OL L 328, 2008 12 6, p. 9).

(3) 2015 m. balandžio 15 d. Komisijos įgyvendinimo reglamentas (ES) 2015/595 dėl 2016, 2017 ir 2017 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų liekanų koncentracija augaliniuose ir gyvūniniuose maisto produktuose bei ant jų, ir pesticidų liekanų poveikiui vartotojams įvertinti (OL L 99, 2015 4 16, p. 7).

(4) European Food Safety Authority; pesticide monitoring program: design assessment. EFSA Journal 2015;13(2):4005.

(5) Nauja dokumento Nr. SANTE/11945/2015 redakcija http://ec.europa.eu/food/plant/docs/plant_pesticides_mrl_guidelines_wrkdoc_11945_en.pdf

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description for the reporting of data on the control of pesticide residues in food and feed according to Regulation (EC) No 396/2005 (EFSA Journal 2014; 12(1): 3545).

(8) 2002 m. liepos 11 d. Komisijos direktyva 2002/63/EB, nustatanti Bendrijos mėginių ėmimo metodus oficialiai kontroliuojant pesticidų likučius augalinės ir gyvūninės kilmės produktuose ir ant jų bei panaikinanti Direktyvą 79/700/EEB (OL L 187, 2002 7 16, p. 30).

(9) 2006 m. gruodžio 22 d. Komisijos direktyva 2006/141/EB dėl pradinių mišinių kūdikiams ir tolesnio maitinimo mišinių, iš dalies keičianti Direktyvą 1999/21/EB (OL L 401, 2006 12 30, p. 1).

(10) 2006 m. gruodžio 5 d. Komisijos direktyva 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (OL L 339, 2006 12 6, p. 16).

I PRIEDAS A dalis. Augaliniai produktai (1) , kurių mėginiai turi būti paimti 2017, 2018 ir 2019 m. 2017 2018 2019 a) b) c) Apelsinai (2) Valgomosios vynuogės (2) Obuoliai (2) Kriaušės (2) Bananai (2) Braškės (2) Kiviai (2) Greipfrutai (2) Persikai, įskaitant nektarinus ir panašius hibridus (2) Žiediniai kopūstai (2) Baklažanai (2) Iš vynuogių pagamintas vynas (raudonas arba baltas) (jeigu konkretus vyno perdirbimo koeficientas nenurodytas, gali būti taikomas nustatytasis koeficientas = 1. Valstybių narių prašoma nurodyti naudotus vyno perdirbimo koeficientus nacionalinėje suvestinėje ataskaitoje.) Svogūnai (2) Brokoliniai kopūstai (2) Salotos (2) Morkos (2) Melionai (2) Gūžiniai kopūstai (2) Bulvės (2) Auginamieji grybai (2) Pomidorai (2) Pupelės (džiovintos) (2) Paprikos (2) Špinatai (2) Rugių grūdai (3) Kviečių grūdai (3) Avižų grūdai (3) (4) Lukštentų ryžių grūdai (5) Grynas alyvuogių aliejus (jeigu konkretus aliejaus perdirbimo koeficientas nenurodytas, riebaluose tirpioms medžiagoms gali būti taikomas nustatytasis koeficientas = 5, atsižvelgiant į standartinę alyvuogių aliejaus produkcijos išeigą – 20 % surinktų alyvuogių. Riebaluose netirpioms medžiagoms gali būti taikomas nustatytasis koeficientas = 1. Valstybių narių prašoma nurodyti naudotus perdirbimo koeficientus nacionalinėje suvestinėje ataskaitoje.) Miežių grūdai (3) (6) B dalis. Gyvūniniai produktai (7) , kurių mėginiai turi būti paimti 2017, 2018 ir 2019 m. 2017 2018 2019 f) d) e) Naminių paukščių riebalai (8) Galvijų riebalai (8) Karvių pienas (9) Avių riebalai (8) Vištų kiaušiniai (8) (10) Kiauliniai riebalai (8) C dalis. Pesticidų ir produktų deriniai, kurie turi būti stebimi augaliniuose produktuose ir ant jų 2017 2018 2019 Pastabos 2,4-D a) b) c) 2017 m. tiriama tik apelsinuose, žiediniuose kopūstuose, ryžių grūduose ir džiovintose pupelėse ir ant jų; 2018 m. – greipfrutuose, valgomosiose vynuogėse, baklažanuose ir brokoliniuose kopūstuose ir ant jų; 2019 m. – salotose, špinatuose ir pomidoruose ir ant jų. 2-fenilfenolis a) b) c) Abamektinas a) b) c) Acefatas a) b) c) Acetamipridas a) b) c) Akrinatrinas a) b) c) Aldikarbas a) b) c) Aldrinas ir dieldrinas a) b) c) Metilazinfosas a) b) c) Azoksistrobinas a) b) c) Bifentrinas a) b) c) Bifenilas a) b) c) Bitertanolis a) b) c) Boskalidas a) b) c) Bromido jonai a) b) c) 2017 m. tiriama tik ryžių grūduose ir ant jų; 2018 m. – paprikose ir ant jų; 2019 m. – salotose ir pomidoruose ir ant jų. Brompropilatas a) b) c) Bupirimatas a) b) c) Buprofezinas a) b) c) Kaptanas a) b) c) Karbarilas a) b) c) Karbendazimas ir benomilas a) b) c) Karbofuranas a) b) c) Chlorantraniliprolas a) b) c) Chlorfenapiras a) b) c) Chlormekvatas a) b) c) 2017 m. tiriama tik morkose, kriaušėse, rugių grūduose ir ryžių grūduose ir ant jų; 2018 m. – baklažanuose, valgomosiose vynuogėse, auginamuosiuose grybuose ir kviečių grūduose ir ant jų; 2019 m. – pomidoruose ir avižų grūduose ir ant jų. Chlortalonilas a) b) c) Chlorprofamas a) b) c) Chlorpirifosas a) b) c) Metilchlorpirifosas a) b) c) Klofentezinas a) b) c) Tiriama visuose išvardytuose produktuose, išskyrus grūdus. Klotianidinas a) b) c) Taip pat žr. tiametoksamą. Ciflutrinas a) b) c) Cimoksanilas a) b) c) Cipermetrinas a) b) c) Ciprokonazolis a) b) c) Ciprodinilas a) b) c) Ciromazinas a) b) c) 2017 m. tiriama tik bulvėse, svogūnuose ir morkose ir ant jų; 2018 m. – baklažanuose, paprikose, melionuose, auginamuosiuose grybuose ir ant jų; 2019 m. – salotose ir pomidoruose ir ant jų. Deltametrinas a) b) c) Diazinonas a) b) c) Dichlorvosas a) b) c) Dikloranas a) b) c) Dikofolas a) b) c) Tiriama visuose išvardytuose produktuose, išskyrus grūdus. Dietofenkarbas a) b) c) Difenokonazolas a) b) c) Diflubenzuronas a) b) c) Dimetoatas a) b) c) Dimetomorfas a) b) c) Dinikonazolas a) b) c) Difenilaminas a) b) c) Ditianonas a) b) c) 2017 m. tiriama tik kriaušėse ir ryžių grūduose ir ant jų; 2018 m. – valgomosiose vynuogėse ir ant jų; 2019 m. – obuoliuose ir persikuose ir ant jų. Ditiokarbamatai a) b) c) Tiriama visuose išvardytuose produktuose ir ant jų, išskyrus brokolinius kopūstus, žiedinius kopūstus, gūžinius kopūstus, alyvuogių aliejų, vyną ir svogūnus. Dodinas a) b) c) Endosulfanas a) b) c) EPN a) b) c) Epoksikonazolas a) b) c) Etefonas a) b) c) 2017 m. tiriama tik apelsinuose ir kriaušėse ir ant jų; 2018 m. – paprikose, kviečių grūduose ir valgomosiose vynuogėse ir ant jų; 2019 m. – obuoliuose, persikuose, pomidoruose ir vyne ir ant jų. Etionas a) b) c) Etirimolis a) b) c) Tiriama visuose išvardytuose produktuose ir ant jų, išskyrus grūdus. Etofenproksas a) b) c) Famoksadonas a) b) c) Fenamidonas a) b) c) Fenamifosas a) b) c) Fenarimolis a) b) c) Tiriama visuose išvardytuose produktuose ir ant jų, išskyrus grūdus. Fenazakvinas a) b) c) Tiriama visuose išvardytuose produktuose ir ant jų, išskyrus grūdus. Fenbukonazolas a) b) c) Fenbutatino oksidas a) b) c) 2017 m. tiriama tik apelsinuose ir kriaušėse ir ant jų; 2018 m. – baklažanuose, greipfrutuose, paprikose ir valgomosiose vynuogėse ir ant jų; 2019 m. – obuoliuose, braškėse, persikuose, pomidoruose ir vyne ir ant jų. Fenheksamidas a) b) c) Fenitrotionas a) b) c) Fenoksikarbas a) b) c) Fenpropatrinas a) b) c) Fenpropidinas a) b) c) Fenpropimorfas a) b) c) Fenpiroksimatas a) b) c) Fentionas a) b) c) Fenvaleratas a) b) c) Fipronilas a) b) c) Flonikamidas a) b) c) 2017 m. tiriama tik bulvėse, kriaušėse, ryžių grūduose ir rugių grūduose ir ant jų; 2018 m. – baklažanuose, valgomosiose vynuogėse, greipfrutuose, melionuose, paprikose ir kviečių grūduose ir ant jų; 2019 m. – obuoliuose, persikuose, špinatuose, salotose, pomidoruose, avižų grūduose ir miežių grūduose ir ant jų. Fludioksonilas a) b) c) Flufenoksuronas a) b) c) P-butilfluazifopas a) b) c) 2017 m. tiriama tik žiediniuose kopūstuose, džiovintose pupelėse, bulvėse ir morkose ir ant jų; 2018 m. – baklažanuose, brokoliniuose kopūstuose, paprikose ir kviečių grūduose ir ant jų; 2019 m. – braškėse, gūžiniuose kopūstuose, salotose, špinatuose ir pomidoruose ir ant jų. Flubendiamidas a) b) c) Fluopiramas a) b) c) Flukvinkonazolas a) b) c) Flusilazolas a) b) c) Flutriafolas a) b) c) Folpetas a) b) c) Formetanatas a) b) c) Fostiazatas a) b) c) Glifosatas a) b) c) 2017 m. tiriama tik kriaušėse, apelsinuose ir rugių grūduose ir ant jų; 2018 m. – valgomosiose vynuogėse ir kviečių grūduose ir ant jų; 2019 m. – obuoliuose, persikuose, vyne, miežių grūduose ir avižų grūduose ir ant jų. Haloksifopas, įskaitant haloksifopą-P b) c) 2018 m. tiriama tik brokoliniuose kopūstuose, greipfrutuose, paprikose ir kviečių grūduose ir ant jų; 2019 m. – braškėse ir gūžiniuose kopūstuose ir ant jų. 2017 m. ši medžiaga neturi būti tiriama produktuose ir ant jų. Heksakonazolas a) b) c) Heksitiazoksas a) b) c) Tiriama visuose išvardytuose produktuose, išskyrus grūdus. Imazalilas a) b) c) Imidaklopridas a) b) c) Indoksakarbas a) b) c) Iprodionas a) b) c) Iprovalikarbas a) b) c) Izokarbofosas a) b) c) Izoprotiolanas a) 2017 m. tiriama tik ryžių grūduose ir ant jų. 2018 ir 2019 m. ši medžiaga neturi būti tiriama produktuose ir ant jų. Metilkrezoksimas a) b) c) Lambda-cihalotrinas a) b) c) Linuronas a) b) c) Lufenuronas a) b) c) Malationas a) b) c) Mandipropamidas a) b) c) Mepanipirimas a) b) c) Mepikvatas a) b) c) 2017 m. tiriama tik kriaušėse, rugių grūduose ir ryžių grūduose ir ant jų; 2018 m. – auginamuosiuose grybuose ir kviečių grūduose ir ant jų; 2019 m. – miežių grūduose ir avižų grūduose ir ant jų. Metalaksilas ir metalaksilas-M a) b) c) Metamidofosas a) b) c) Metidationas a) b) c) Metiokarbas a) b) c) Metomilas ir tiodikarbas a) b) c) Metoksifenozidas a) b) c) Monokrotofosas a) b) c) Miklobutanilas a) b) c) Oksadiksilas a) b) c) Oksamilas a) b) c) Metiloksidemetonas a) b) c) Paklobutrazolas a) b) c) Parationas a) b) c) Metilparationas a) b) c) Penkonazolas a) b) c) Pencikuronas a) b) c) Pendimetalinas a) b) c) Permetrinas a) b) c) Fosmetas a) b) c) Pirimikarbas a) b) c) Metilpirimifosas a) b) c) Procimidonas a) b) c) Profenofosas a) b) c) Propamokarbas a) b) c) 2017 m. tiriama tik morkose, žiediniuose kopūstuose, svogūnuose ir bulvėse ir ant jų; 2018 m. – valgomosiose vynuogėse, melionuose, baklažanuose, brokoliniuose kopūstuose, paprikose ir kviečių grūduose ir ant jų; 2019 m. – braškėse, gūžiniuose kopūstuose, špinatuose, salotose, pomidoruose ir miežių grūduose ir ant jų. Propargitas a) b) c) Propikonazolas a) b) c) Propizamidas a) b) c) Pimetrozinas b) c) 2018 m. tiriama tik baklažanuose, melionuose ir paprikose ir ant jų; 2019 m. – gūžiniuose kopūstuose, salotose, braškėse špinatuose ir pomidoruose ir ant jų. 2017 m. ši medžiaga neturi būti tiriama produktuose ir ant jų. Piraklostrobinas a) b) c) Piridabenas a) b) c) Pirimetanilas a) b) c) Piriproksifenas a) b) c) Chinoksifenas a) b) c) Spinozadas a) b) c) Spirodiklofenas a) b) c) Spiromezifenas a) b) c) Spiroksaminas a) b) c) Tau-fluvalinatas a) b) c) Tebukonazolas a) b) c) Tebufenozidas a) b) c) Tebufenpiradas a) b) c) Tiriama visuose išvardytuose produktuose ir ant jų, išskyrus grūdus. Teflubenzuronas a) b) c) Teflutrinas a) b) c) Terbutilazinas a) b) c) Tetrakonazolas a) b) c) Tetradifonas a) b) c) Tiriama visuose išvardytuose produktuose ir ant jų, išskyrus grūdus. Tiabendazolas a) b) c) Tiaklopridas a) b) c) Tiametoksamas a) b) c) Metiltiofanatas a) b) c) Metiltolklofosas a) b) c) Tolilfluanidas a) b) c) Tiriama visuose išvardytuose produktuose ir ant jų, išskyrus grūdus. Triadimefonas ir triadimenolas a) b) c) Triazofosas a) b) c) Trifloksistrobinas a) b) c) Triflumuronas a) b) c) Vinklozolinas a) b) c) D dalis. Pesticidų ir produktų deriniai, kurie turi būti stebimi gyvūniniuose produktuose ir ant jų 2017 2018 2019 Pastabos Aldrinas ir dieldrinas f) d) e) Bifentrinas f) d) e) Chlordanas f) d) e) Chlorpirifosas f) d) e) Metilchlorpirifosas f) d) e) Cipermetrinas f) d) e) DDT f) d) e) Deltametrinas f) d) e) Diazinonas f) d) e) Endosulfanas f) d) e) Famoksadonas f) d) e) Fenvaleratas f) d) e) Heptachloras f) d) e) Heksachlorbenzenas f) d) e) Heksachlorcikloheksanas (HCH, alfa izomeras) f) d) e) Heksachlorcikloheksanas (HCH, beta izomeras) f) d) e) Indoksakarbas e) 2019 m. tiriama tik piene. Lindanas f) d) e) Metoksichloras f) d) e) Parationas f) d) e) Permetrinas f) d) e) Metilpirimifosas f) d) e) (1) Dėl tirtinų žaliavinių produktų: produktų dalys, kurioms taikoma DLK, tiriamos dėl pagrindinių grupės arba pogrupio produktų, išvardytų Reglamento (ES) Nr. 752/2014 I priedo A dalyje, išskyrus atvejus, kai nurodyta kitaip. (2) Tiriami neperdirbti produktai (įskaitant užšaldytus produktus). (3) Jeigu nėra pakankamai rugių, kviečių, avižų ar miežių grūdų mėginių, galima tirti viso grūdo rugių, kviečių, avižų ar miežių miltus; tokiu atveju nurodomas perdirbimo koeficientas. Jeigu konkretus perdirbimo koeficientas nenurodytas, gali būti taikomas nustatytasis koeficientas = 1. (4) Jeigu nėra pakankamai avižų grūdų mėginių, reikiamo avižų grūdų mėginių skaičiaus dalį, kurios nebuvo galima paimti, galima pridėti prie miežių grūdų mėginių skaičiaus; dėl to sumažėja avižų grūdų mėginių skaičius ir proporcingai padidėja miežių grūdų mėginių skaičius. (5) Jei reikia, taip pat galima tirti poliruotų ryžių grūdus. Turi būti pranešta EFSA, ar buvo tirti poliruoti ar lukštenti ryžiai. Jei buvo tirti poliruoti ryžiai, turi būti nurodytas perdirbimo koeficientas. Jeigu konkretus perdirbimo koeficientas nenurodytas, gali būti taikomas nustatytasis koeficientas = 0,5. (6) Jeigu nėra pakankamai miežių grūdų mėginių, reikiamo miežių grūdų mėginių skaičiaus dalį, kurios nebuvo galima paimti, galima pridėti prie avižų grūdų mėginių skaičiaus; dėl to sumažėja miežių grūdų mėginių skaičius ir proporcingai padidėja avižų grūdų mėginių skaičius. (7) Dėl tirtinų žaliavinių produktų: produktų dalys, kurioms taikoma DLK, tiriamos dėl pagrindinių grupės arba pogrupio produktų, išvardytų Reglamento (ES) Nr. 752/2014 I priedo A dalyje, išskyrus atvejus, kai nurodyta kitaip. (8) Tiriami neperdirbti produktai (įskaitant užšaldytus produktus). (9) Tiriamas šviežias (neperdirbtas) pienas, įskaitant šaldytą, pasterizuotą, termiškai apdorotą, sterilizuotą ar filtruotą pieną. (10) Tiriami sveiki kiaušiniai be lukštų.